**TROSOLWG**

Mae gennym gyfle cyffrous i berson brwdfrydig ymuno â thîm y Fenterfel Swyddog Gweinyddol Menter Bro Ogwr.

**Cyflogwr:**  Menter Bro ogwr

**Cyflog:** £17,842 i £18,562 pro rata

**Oriau gwaith:** 15 awr yr wythnos (gweithio’n hyblyg)

**Dyddiad Cau: 17eg o Dachwedd 2020**

**Amser Cau: 12:00yp**

**Lleoliad:** Menter Bro Ogwr, Tŷ'r Ysgol,Pen yr Ysgol,Maesteg,CF34 9YE(a phosibilrwydd o weithio gartre’n achlysurol).

**GWYBODAETH GYSWLLT**

**Enw Cyswllt:** Amanda Evans

**Ffôn:** 07774032624

**E-bost:** menter@broogwr.org

**Gwefan:**http://www.menterbroogwr.cymru

**DISGRIFIAD**

**Amdanom ni**

Sefydlwyd Menter Bro Ogwr ym mis Hydref 1993 gan griw o wirfoddolwyr oedd eisiau sicrhau llais i’r iaith Gymraeg.

Nod y Fenter yw codi proffil yr iaith ym Mro Ogwr drwy gynnig cyfleoedd i bobl ddefnyddio’r Gymraeg yn ogystal â magu hyder a chynyddu’r nifer o siaradwyr Cymraeg newydd.

Mae Menter Bro Ogwr yn hybu ac yn hyrwyddo’r iaith Gymraeg drwy gydweithio â mudiadau, cymdeithasau, busnesau, dysgwyr ac ysgolion. Bwriad y Fenter yw codi proffil yr iaith Gymraeg yn y sir trwy gynyddu cyfleoedd trigolion o bob oedran i ddefnyddio’r Gymraeg mewn amrywiaeth o feysydd.

**Y Swydd**

Mae gennym gyfle cyffrous i berson brwdfrydig ymuno â'r tîm fel Swyddog Gweinyddol. Mae’n ofynnol i Menter Bro Ogwr gael gweinyddwr profiadol i ymuno a’n tîm bychan ni i gefnogi’r tîm gyda materion gweinyddol, sicrhau bod ein systemau gweinyddol yn cael eu gweithredu'n drylwyr yn ddyddiol, rheoli ein llwyfannau cyfryngau cymdeithasol ac i hyrwyddo ein gwasanaethau ymysg trigolion Bwrdeistref Sirol Pen-y-bont ar Ogwr.

Mae hon yn swydd allweddol i greu a chynnal systemau swyddfa ac am raglen marchnata amrywiol o brosiectau a digwyddiadau i gefnogi’r tîm. Bydd deiliad y swydd yn darparu cefnogaeth weinyddol ac ysgrifenyddol i dîm y Fenter.

Rydyn ni’n edrych am ymgeisydd â sgiliau trefnu ardderchog, llythrennedd digidol, sy’n hoffi cymryd yr awenau, a phrofiad mewn cymorth swyddfa a rolau prosiect. Mae’r gallu i gyfathrebu drwy gyfrwng y Gymraeg yn hanfodol, yn ogystal â’r gallu i ddefnyddio meddalwedd gyfrifiadurol amrywiol.

**Am ragor o fanylion,ffoniwch Amanda Evans ar 07774032624 neu anfonwch e-bost at menter@broogwr.org**

**Anfonwch ffurflen gais trwy e-bost at menter@broogwr.org**

**Dyddiad Cau: 12:00yp ar 17eg o Dachwedd 2020**

**Dyddiad Cyfweliad: 24ain o Dachwedd 2020**